માર્કેટિંગ યાર્ડમાં લાગેલી આગ એટલી ભયંકર હતી કે તેના કારણે આખો સેડ આગની ચપેટમાં આવી ગયો હતો. આગનાં વિકરાળ સ્વરૂપને જોઇને લોકો ઘણા ડરી ગયા હતા. આગને કાબુમાં લેવા માટે ફાયર બ્રિગેડની જાણ કરવામાં આવી હતી, હાલમાં મળી રહેલી જાણકારી મુજબ ફાયર બ્રિગેડની ટીમ આગને કાબુમાં લેવાનો પૂરો પ્રયત્ન કરી રહી છે. ઘટનાસ્થળે હાજર રહેલા લોકોનાં જણાવ્યાં મુજબ આગ એટલી ભયંકર હતી કે આકાશમાં તેના ગોળા 1 કિ.મી. દૂરથી પણ જોઇ શકાય તેવા હતા. સુત્રોનાં જણાવ્યાં મુજબ આ આગમાં કોઇને જાનહાનિ થયેલ નથી પરંતુ અહી રાખવામાં આવેલો સામાન બળીને ખાખ થઇ ગયો હતો.